cyanic-selkie/wikianc huggingface dataset:
Vioolconcerto nr. 7 (Mozart)
Struktuur
Die concerto beskik oor die gebruiklike vinnig-stadig-vinnig struktuur en is om en by 26 minute lank. Die bewegings is:
Agtergrond
Die vioolconcerto was in 1907 deur Breitkopf & Härtel gepubliseer in 'n uitgawe deur Albert Kopfermann. Twee bronne vir die concerto is bekend: 'n volle partituur uit die versameling van Aloys Fuchs en 'n stel wat in 1837 deur Eugene Sauzay in Parys gemaak is vir sy onderwyser (en ook skoonvader) Pierre Baillot vanaf die verlore outograaf (wat toe in die besit was van François Habeneck). Die bron van Fuchs se eksemplaar is onbekend, en hy was nie self seker van die werk se egtheid nie: die uitleg daarvan met die soloviool deel aan die onderkant is baie uit karakter uit met die gewoontes van Mozart, waar die deel vir die soloinstrument gewoonlik op die boonste balklyn is. 'n Stukkie papier in Sauzay se afskrif lys die instrumente in presies dieselfde orde en met dieselfde horing solmisasie as wat in Mozart se egte vioolconcerto's gevind kan word, wat op sy beurt die egtheid van die werk ondersteun. Die ooreenkomste was ook deur Robert D. Levin opgemerk. Die vraag betreffende hoe die outograaf (indien dit werklik die outograaf was) in Habeneck se besit opgeëindig het, kan verklaar word daardeur dat Mozart dalk die outograaf privaat in Parys verkoop het, en dat die eggenoot van Sauzay se vriend Marie Bigot de Moragues konneksies gehad het tot Weense musiekuitgewers en die outograaf so in sy hande te lande gekom het. Drie kadense word gevind in die Paryse afskrif; twee mag dalk Baillot s'n wees en die derde Sauzay s'n. Fuchs se afskrif beskik ook oor drie verskillende kadense, welke feit Kopfermann onderdruk het, aangesien hy hulle as oneg beskou het. Die twee afskrifte verskil by sommige plekke, en 'n 37-maateinde in Fuchs se afskrif kom ooreen met 'n kort 7-maateinde in die Paryse afskrif: dit word deur sommige gesien as in ooreenstemming met Mozart se 1778 verklaring "Indien ek oor die tyd daarvoor beskik sal ek sommige van my vioolconcertos herrangskik, en hulle verkort".
Christoph-Helmut Mahling het in 1978 die vraag geopper of die werk dalk deur iemand anders geskryf kon gewees het, en inderdaad deur Mozart gekopieer is. Hy het egter ook opgemerk dat die meeste vrae rakende die werk onopgelos bly. Hy redigeer in 1980 die volume van die Neue Mozart-Ausgabe, wat hierdie werk (asook die twyfelagtige Sinfonia Concertante vir Vier Blaasinstrumente, K. 297b/Anh .C 14.01) bevat. Hy het dit gelys in die afdeling vir twyfelagtige werke, en al die kadense in die oorspronklike eksemplare ingesluit. Hermann Schmid het die werk on-Mozartiaans genoem, gebaseer op die vorme en tegnieke daarvan, en gesê: "Ek vind in die hele Concerto K. 271i geen musiek wat ek in alle erns aan Mozart sou toeskryf nie, en skryf die werk toe aan 'n komponis wat verskillende vorme en tegnieke as Mozart gebruik het en dateer die komposisie tot ongeveer die 1780's."
In die Mozart-Jahrbuch van 2001 het Mahling vroeër gepubliseerde inligting nagegaan en nuwe kommentaar en inligting gelewer. Hy het bevind dat die concerto nie veel in gemeen het met dié van Baillot nie, maar eerder veel meer in gemeen het met dié van Rodolphe Kreutzer. Hy het egter ook opgemerk dat die gereelde spronge in die hoë register (so hoog as D7) sonder baie musikale redes kenmerkend was van die Franse komposisieskool van die Paryse Konservatoria, wat bietjie later as die gebruiklike datering van hierdie concerto was: hierdie skool het Baillot en Kreutzer ingesluit. Die ongewone gebruik van pizzicato in die tweede beweging het 'n presedent in Baillot se Sinfonia Concertante vir twee viole in D mineur (Op. 38, geskryf in 1816). Die tempomerke "Allegro maestoso" is ook kenmerkend van kontemporêre Franse concertos, terwyl die majestueuse begin van die concerto in stippellyn-ritmes baie in gemeen het met die Franse ouverture-vorm. Mahling het dus gemeen dat indien die concerto 'n rangskikking was, dit waarskynlik een van die rangskikkings van óf Baillot óf Kreutzer was, wat uit omstreeks 1830 dateer. Hy het vyf moontlikhede vir die werklike herkoms van die concerto onderskei naamlik:
Richard Kapp het verklaar dat spelers van die Tsjeggiese Filharmoniese Kamerorkes gelag het toe hulle die stuk gespeel het omdat 'n melodie uit die derde beweging soortgelyk is aan dié van die Tsjeggiese Kerslied  Půjdem spolu do Betléma . Dit skep die moontlikheid dat die concerto deur 'n Tsjeggiese komponis geskryf is.
Die werklike herkoms van die K. 271a/271i-konsert bly egter onbekend, en is dikwels die onderwerp van besprekings oor die herkoms daarvan. Alle bekende opnames gebruik die langer einde uit Fuchs se afskrif; maar slegs die van Jean-Jacques Kantorow gebruik die kadense wat oorspronklik in die afskrifte gevind is.
Rothmannia munsae
Rothmannia munsae is 'n struik of 'n boom wat deel is van die Rubiaceae familie. Die spesie is inheems aan Benin, Demokratiese Republiek die Kongo, Gaboen, Ghana, Guinee, Ivoorkus, Kameroen, Liberië, Mali, Nigerië, Sierra Leone, Republiek die Kongo en die Sentraal-Afrikaanse Republiek.
Die spesie het twee subspesies:
Campbell-gronde
Die Campbell-gronde in Griekwaland-Wes was een van die gebiede waaroor daar ‘n dispuut oor eiendomsreg bestaan het na die ontdekking van diamante langs die Vaalrivier en die Hartsrivier. Hierdie twis staan in die geskiedenis bekend as die Diamantveldkwessie.
Ligging
Die oostelike grens word gevorm deur die Hartsrivier vanaf 'n punt net suid van Taung in Noordwes suidwaarts en na die samevloeiing met die Vaalrivier langs die Vaal tot by Koukonopsdrif net wes van Douglas. Van daar in 'n reguit lyn noordweswaarts na 'n lyn ongeveer van wes na oos net suid van Kuruman verby tot weer by die punt suid van Taung. Hierdie streek is dus wigvormig met die skerp punt by Douglas. In die gebied lê die dorpe Daniëlskuil, Boetsap, Campbell, Delportshoop en Kathu.
Geskiedenis
Cornelius Kok II het tot sy dood in 1857 oor die Campbell-gronde regeer. Daarna is dit aan sy broerskind Adam Kok III van Philippolis oorgedra. In 1861 het Adam Kok III die gebied aan die Republiek van die Oranje-Vrystaat verkoop. Nadat daar diamante in die vallei van die Vaalrivier ontdek is, is die ondergeskikte Griekwa-kaptein Nicolaas Waterboer deur David Arnot, ‘n prokureur van Colesberg, opgesweep om onder andere aanspraak te maak op die Campbell-gronde. Die Vrystaat het die eis betwis, want met die Bloemfontein-konvensie van 1854 is die gebied by die OVS ingesluit en boonop nog het die republiek in 1861 al Adam Kok se grond by hom gekoop. Arnot verwys daarna die hele geskil oor die eiendomsreg oor verskeie diamantgebiede vir arbitrasie. Keate, die luitenant-goewerneur van Natal, is as arbiter aangestel en ken toe in sy berugte Keate-uitspraak o.a. die Campbell-gronde aan Nicolaas Waterboer toe. Daarna lyf die Kaapkolonie die hele gebied in onder die naam Griekwaland-Wes. Later het ‘n spesiale hof onder regter Andries Stockenström bepaal dat Waterboer geen reg op die gebied gehad het nie en dat die Britse regering 'n beduidende skadevergoeding aan die Oranje-Vrystaat moet betaal.
Kourtney Brown
Kourtney Brown (gebore 9 Februarie 1984) is 'n Amerikaanse akteur. Hy is bekend vir sy rol in die televisiereeks Ballers (2015).
Margaret Landis
Margaret Landis (31 Augustus 1890 – 8 April 1981) was 'n Amerikaanse aktrise. Sy was bekend vir haar rolle in die rolprente The Martinache Marriage (1917), Amarilly of Clothes-Line Alley (1918), Alice Adams (1923), en Fighter's Paradise (1924).
Gereformeerde kerk Delareyville
duimnael|links|240px|Ds. Pieter du Plessis, leraar van 1964 tot 1969, en sy vrou, Nannie.
duimnael|regs|160px|Ds. A.J.R. Vermeulen, leraar van 1969 tot 1974.
Die Gereformeerde kerk Delareyville was die 14de oudste van die 30 gemeentes in die GKSA se Klassis Noordwes en was einde 2015, toe hier net 20 belydende en vyf dooplidmate was, die tweede kleinste. Vyf jaar vantevore was dit onderskeidelik 28 en drie, maar in 1997 77 en 36. Die laaste erediens van die gemeente is gehou op Sondag 25 September 2022 toe Nagmaal vir oulaas bedien is. Daarna het die gemeente ontbind.
Die gemeente het op 3 Mei 1964 van die Gereformeerde kerk Sannieshof afgestig. Die eerste behoefte was aan ’n eie pastorie. Aan die begin het die lidmate in die stadsaal vir eredienste byeengekom en daarna ook ’n tyd lank in die plaaslike Hervormde kerk. Net twee jaar nadat die gemeente gestig is, is begin beplan om ’n kerk te bou. Die hoeksteen is in 1969 gelê en die pas voltooide gebou, in ’n waaiervorm, op 18 November daardie jaar ingewy.
Die eerste predikant van Delareyville, ds. P. du Plessis, het die hoeksteen onthul. Die boukoste het sowat R37 000 beloop en is bestry met ’n lening van die Administratiewe Buro in Potchefstroom. Die lidmate het self vir die orrel van R5 500 betaal. Die kerkgebou bied sitplek aan sowat 300 kerkgangers en word, buiten deur die handjie vol Gereformeerdes van Delareyville, ook deur die plaaslike Afrikaanse Protestantse gemeente gebruik. Dié gemeente is op 14 Augustus 1988 gestig en het in 2016 15 dooplidmate en 112 belydende lidmate gehad.
Op die kerkraadsvergadering van 21 November 2021 is besluit dat die gemeente om verskeie redes nie meer voort kon bestaan nie. Op 'n gemeentevergadering van 28 November 2021 is die saak aan die lidmate voorgelê. Daar is toe besluit dat die gemeente nie verder kon voortbestaan nie. 'n Versoek tot ontbinding is op 19 April 2022 aan Klassis Vryburg voorgelê. Die Klassis het aanbeveel dat daar voortgegaan kan word met ontbinding. Op Sondag 25 September 2022 het ds. Abraham Krüger (van GK Wolmaransstad), met wie die gemeente sedert Januarie 2020 'n bedieningsooreenkoms gesluit het, die ontbinding gefasiliteer deur in die laaste erediens voor te gaan en vir die laaste keer nagmaal in die gemeente te bedien. Die kerkraadslede is losgemaak uit hulle amp en al die attestate asook opsê van lidmaatskap is afgelees.
Waterglas
Waterglas is 'n oplosbare metasilikaat gewoonlik van natrium, soms kalium. Dit is rond 1818 ontdek deur J.N. von Fuch en al in 1823 beskryf vir sy brandwerende eienskappe.
Die algemene formule vir die natriumsilikaat is mNa2O.nSiO2. Dit bevat veral die metasilikaat Na2Si2O3, maar ook dimetasilikaat Na2Si2O5 en ortosilikaat Na4SiO4. The n/m verhouding word die modulus genoem en is karakteristiek vir die produk. Vir n/m=2 is dit veral ortosilikaat, maar in waterige oplossings sal dit hidroliseer (en polimeriseer) volgens
Ook die metasilikaat is basies
Dit is 'n belangrike industriële produk, waarvan 30% na die seepindustrie en 30% na die tekstiel-, papier-, en verfindustrie gaan, dikwels om sy brandwerende eienskappe.
Dit word ook gebruik om funderinge te versterk. Saam met kalsium chloried bind dit sandkorreltjies saam. Saam met okside soos CaO, MgO en ZnO vorm dit onoplosbare silikate wat uithard.
Waterglas word as bindmiddel gebruik in verf en veral in deklae. Die infrarooi spektrum in die gebied 1002–1044 cm-1 kan gebruik word om te bepaal of dit monomere/dimere eenhede betref (1002 cm-1) of of dit kettings van drie of vier eenhede bevat (1044 cm-1)
Chemiese tuin
'n Bekende chemiese eksperiment is die chemiese tuin. Brokke sout van nikkelnitraat, kopersulfaat of kobaltchloried word toevoeg aan 'n 1:1 oplossing van waterglas in water. Die metaalione vorm 'n onoplosbare vel van nikkel- koper- of kobaltsilikaat wat deur osmotiese werking breek en 'n nuwe vel kan vorm
Nhlanganinirivier
Die Nhlanganinirivier is 'n rivier wat sentraal in die Krugerwildtuin, in Limpopoprovinsie, Suid-Afrika vloei. Sy monding is in die Engelharddam aan die suidebank van die Letabarivier enkele kilometer oos van die Letaba-ruskamp.
Die kleinerige Nhlanganinidam teenaan die Phalaborwa-Letaba-teerpad, is 'n nuttige uitkykpunt vir wild wat kom water suip.
Adolf-kurwe
Die Adolf-kurwe is ‘n grafiek wat die gewildheid van ‘n sekere voornaam in ‘n bepaalde gebied of by ‘n sekere bevolkingsgroep oor ‘n vasgestelde tydperk uitbeeld. Groot nuusgebeure het dikwels tot gevolg dat die voornaam bekend en gewild raak en dit dan aan babas gegee word. ‘n Naam word weer ongewild as dit ‘n onaangename assosiasie oproep soos byvoorbeeld met ‘n ramp of ‘n moord.
Edgar Mandel
Edgar Mandel (gebore 19 Augustus 1928) is 'n Duitse akteur. Hy is bekend vir sy rol in die televisiereeks As Far as My Feet Will Carry Me (1959).
Adolf-kurwe
Ongewild
Ellen se gewildheid as meisienaam het vanaf 1997 afgeneem toe die Amerikaanse aktrise Ellen DeGeneres openlik verklaar dat sy lesbies is. Ook Monica het in dieselfde tyd as naam ongewilder geword toe die verhouding tussen Bill Clinton en Monica Lewinsky aan die lig kom. Osama was tot 2001 by sekere groepe ‘n algemene seunsnaam. Verskeie lande verbied ouers om hul seuns na Osama bin Laden of Stalin te vernoem. Orkaan Katrina het op haar beurt die meisienaam Katrina se gewildheid verminder. Caitlyn en name wat amper so klink het vanaf 2015 in populariteit gedaal omdat Caitlyn Jenner verklaar het dat sy transgender is.
Gewild
Seker geen Suid-Afrikaanse sportman is so dikwels vernoem as Morné du Plessis nie. In baie Afrikaanssprekende gesinne is tussen 1975 en 1990 ‘n seun genaamd Morné (met die betekenis “klein berg”) gebore.
Gibb McLaughlin
Gibb McLaughlin (19 Julie 1884 – Junie 1960) was 'n Engelse akteur. Hy was bekend vir sy rolle in die rolprente Nell Gwyn (1926), The Farmer's Wife (1928), The Private Life of Henry VIII. (1933), en Oliver Twist (1948).
Gasteria glomerata
Gasteria glomerata is 'n vetplant wat tot die genus Gasteria behoort. Die spesie is endemies aan die Oos-Kaap en kom by Patensie naby die Kougadam voor. Daar is net een populasie en die plant word as krities seldsaam beskou.
Rothmannia octomera
Rothmannia octomera is 'n struik of 'n boom wat deel is van die Rubiaceae familie. Die spesie is inheems aan Cabinda in Angola, Demokratiese Republiek die Kongo, Gaboen, Golf van Guinee-eilande, Nigerië Kameroen, Republiek die Kongo en die Sentraal-Afrikaanse Republiek.
Ricotta
Ricotta is ’n Italiaanse weikaas wat van die wei van ’n skaap, koei, bok of Italiaanse waterbuffel deur die byvoeging van vars melk of room en suurlemoensuur gemaak word. Die wei is wat oorbly nadat kaas gemaak is - in Italië hoofsaaklik pecorino, mozzarella of provolone. Ricotta beteken letterlik "weer gekook". Die proteïen kan geoes word as die wei eers toegelaat is om suurder te word deur bykomende gissing (deur dit vir 12–24 uur teen kamertemperatuur te los). Dan word die versuurde wei verhit totdat dit byna kook. Die kombinasie van ’n lae pH en hoë temperatuur laat die proteïen van karakter verander en veroorsaak dat dit afsak, en so vorm ’n fyn wrongel. Nadat dit afgekoel is, word dit geskei deur die vloeistof deur ’n fyn doek te gooi; die wrongel bly dan agter.
Abbe Lane
Abbe Lane (gebore 14 Desember 1932) is 'n Amerikaanse aktrise. Sy is bekend vir haar rolle in die rolprente A sud niente di nuovo (1957), Maracaibo (1958), Caesar Against the Pirates (1962), en Twilight Zone: The Movie (1983).
Ricotta
Ricottawrongel is roomwit van kleur en effens soet. Die vetinhoud hang af van die soort melk wat gebruik is. In hierdie vorm is die tekstuur soortgelyk aan dié van sekere maaskase, maar taamlik ligter. Dit verderf gou, hoewel daar ook variasies is wat veel langer hou.
Gebruike
Nes mascarpone in Noord-Italiaanse kookkuns, is ricotta ’n gunstelingbestanddeel in baie Italiaanse nageregte, soos kaaskoek en cannoli. Verskeie soorte koekies bevat ook ricotta.
Die kaas kan geklits en met geurmiddels soos suiker, kaneel, aarbeie en soms sjokoladekrummels gemeng word vir ’n nagereg. Dit word ook dikwels in soutgeregte soos pastas en pizzas gebruik. Soms dien dit in slaaie as plaasvervanger vir mayonnaise of in souse as ’n verdikker.
Cystoisospora belli
Cystoisospora belli is 'n eukariotiese sporosoo wat die siekte sistoïsosporiose of isosporiose veroorsaak.
Aloe brunneodentata
Aloe brunneodentata is 'n aalwyn wat endemies aan Saoedi-Arabië is.
Arnold Marlé
Arnold Marlé (15 September 1887 – 21 Februarie 1970) was 'n Duitse akteur. Hy was bekend vir sy rolle in die rolprente The Abominable Snowman (1957) en The Man Who Could Cheat Death (1959), en in die televisiereekse Hour of Mystery (1957) en The Avengers (1961).
Neil Brown jr.
Neil Brown jr. (gebore 19 Junie 1980) is 'n Amerikaanse akteur en vervaardiger. Hy is bekend vir sy rolle in die rolprent Straight Outta Compton (2015) en in die televisiereekse Dirk Gently's Holistic Detective Agency (2016), Insecure (2016), en SEAL Team (2017).
Cryptosporidium
Cryptosporidium is 'n genus van eensellige eukariote sporosoë wat as parasiete warmbloedige diere en ook die mens besmet en die siekte kriptosporidiose veroorsaak.
Die genus tel talle spesies waarvan C. parvum, C. hominis, C. felis, C. meleagridis, C. canis en C. muris as parasiete by die mens aangetref is.
Lewensloop
Oösiste met 'n dik wand besmet water deur diere se uitwerpsel. Die water of besmette kos word ingesluk en die sporosoïete word uit die siste vrygestel. Hulle dring die epiteelselle van die dermstelsel binne, hoewel hulle ook die longe se epiteel kan besmet. In hierdie selle plant hulle aseksueel voort. Daarna vorm hulle mikro- en makrogamonte wat die manlike en vroulike selle genoem kan word. Hulle versmelt om seksuele voortplanting te bewerkstellig. Die sigote vorm twee vorms van oösiste: dunwandige wat die gasheer opnuut besmet en dikwandige wat uitgeskei word.
Nhlanganinidam
Die klein Nhlanganinidam teenaan die Phalaborwa-Letaba-teerpad in die sentrale Krugerwildtuin, Limpopo, is 'n nuttige uitkykpunt vir wild wat kom water suip. Dit is in die Nhlanganinirivier geleë, ongeveer halfpad tussen Phalaborwa en die Letaba-ruskamp.
Aloe bruynsii
Aloe bruynsii is 'n aalwyn wat endemies aan sentraal Madagaskar is.
Hartbeesspruit
Die Hartbeesspruit is 'n rivier in Gauteng, Suid-Afrika. Die Moreletaspruit sluit by die Hartbeesspruit aan, hierna vloei dit in 'n noordoostelike rigting tot in die Roodeplaatdam.
Mhlekazi
Mhlekazi is 'n nedersetting in die Jozini Plaaslike Munisipaliteit, Umkhanyakude-distrik van KwaZulu-Natal provinsie in Suid-Afrika.
Ericoideae
Ericoideae is 'n subfamilie van Ericaceae, en bestaan uit negentien genera, en 1,790 spesies, die grootste van wie Rhododendron is, gevolg deur Erica.
Subdivisie
Sedert 2022 is daar vyf aanvaarde Genusgroepe:
Lys van genera:
Aloe butiabana
Aloe butiabana is 'n aalwyn wat endemies aan Uganda is.
Orlando Brown (akteur)
Orlando Brown (gebore 4 Desember 1987) is 'n Amerikaanse akteur. Hy is bekend vir sy rolle in die rolprente Major Payne (1995) en Thirteen (2003), en in die televisiereekse Safe Harbor (1999) en That's So Raven (2003).
Mathenjwa
Mathenjwa is 'n nedersetting in die Jozini Plaaslike Munisipaliteit, Umkhanyakude-distrik van KwaZulu-Natal provinsie in Suid-Afrika.
Arnold Marquis
Arnold Marquis (6 April 1921 – 24 November 1990) was 'n Duitse akteur. Hy was bekend vir sy rolle in die rolprente Und wieder 48 (1948), Quartett zu fünft (1949), The Stuff That Dreams Are Made of (1972), en Kamikaze 89 (1982).
Lenita Lane
Lenita Lane (16 Desember 1901 – 15 Maart 1995) was 'n Amerikaanse aktrise. Sy was bekend vir haar rolle in die rolprente Women Must Dress (1935), Castle in the Desert (1942), The Mad Magician (1954), en The Bat (1959).
Aloe calliantha
Aloe calliantha is 'n aalwyn wat endemies aan Saoedi-Arabië is.
Nora Lane
Nora Lane (12 September 1905 – 16 Oktober 1948) was 'n Amerikaanse aktrise. Sy was bekend vir haar rolle in die rolprente King of the Wild (1931), The Western Code (1932), Cassidy of Bar 20 (1938), en Undercover Man (1942).
Crocosmia fucata
Crocosmia fucata is 'n meerjarige blomplant wat tot die genus Crocosmia behoort en deel is van die fynbos. Die plant is inheems aan die Noord-Kaap en kom noord op die Kamiesberg voor, op Sneeukop. Hier is daar slegs een populasie langs 'n seisoenale stroom. Die spesie word bedreig deur oorbeweiding en vertrapping deur vee.
Mjindi
Mjindi is 'n nedersetting in die Jozini Plaaslike Munisipaliteit, Umkhanyakude-distrik van KwaZulu-Natal provinsie in Suid-Afrika.
Skatpligtige
thumb|180px|’n Bunga mas, ’n vorm van skatpligtigheid wat die koning van [[Siam se vasalstate op die Maleise Skiereiland vir hom gestuur het.]] Skatpligtige is ’n term vir ’n voormoderne staat wat in ’n spesifieke onderdanige verhouding met ’n magtiger staat was en die stuur van ’n gereelde soort belasting, of skatpligtigheid, aan die hoër mag ingesluit het. Dié belasting was dikwels in die vorm van goud of slawe, en kan dus as ’n soort beskermingsgeld beskou word. Dit kon ook meer simbolies gewees het: Soms het dit ’n teken van onderdanigheid behels, soos die bunga mas (goue blomme) wat heesers op die Maleise Skiereiland aan die konings van Siam gestuur het, of die bywoning van geleenthede aan die hof van die heerserstaat as ’n openbare teken van onderdanigheid.
’n Stelsel van skatpligtigheid het in Oos-Asië ontstaan met baie naburige Oos-, Sentraal-, Suidoos- en Suid-Asiatiese lande en streke wat skatpligtiges van verskeie keiserlike Chinese dinastieë geword het. Histories het die keiser van China homself beskou as die keiser van die hele beskaafde wêreld. Dit was dus nie vir hom moontlik om gelykwaardige diplomatieke betrekkinge met enige ander mag te hê nie, en die Chinese het alle diplomatieke betrekkinge in die streek as ’n vorm van skatpligtigheid beskou. Enigiets wat China ontvang het, selfs deur handel, is as skatpligtigheid beskou en alles wat ander state van China ontvang het, is beskou as geskenke wat die keiser uit goedhartigheid aan dié state gegee het.
In die Filippyne het die heersers van die administratiewe streke tot in 1898 vasale van die Spaanse Ryk geword, en hulle reg om te regeer is deur koning Filips II van Spanje erken op voorwaarde dat hulle heffings aan die Spaanse kroon betaal.
Moderne vorme van skatpligtiges is vasal- en satellietstate.
Rob Brown (akteur)
Rob Brown (gebore 1 Maart 1984) is 'n Amerikaanse akteur. Hy is bekend vir sy rolle in die rolprente Finding Forrester (2000), Coach Carter (2005), The Express (2008), en Don Jon (2013).
Suid-Europa
duimnael|200px|Suid-Europa soos gedefinieer deur die [[Verenigde Nasies (groen):
]]
Suid-Europa is 'n term wat verwys na die suidelike deel van Europa waarvan die grense op 'n paar verskillende manier gedefinieer kan word.
Die Iberiese Skiereiland (suidwestelike Europa):
Die Italiaanse Skiereiland:
Michael Medwin
Michael Medwin (gebore 18 Julie 1923) is 'n Engelse akteur, vervaardiger, en skrywer. Hy is bekend vir sy rolle in die rolprente The Longest Day (1962), Scrooge (1970), Never Say Never Again (1983), en The Duchess (2008).
Kettingspruit
Die Kettingspruit vloei in die ooste van die Mpumalanga-provinsie in Suid-Afrika.
Ontspring en roete
Die spruit ontspring op die wesgrens van die sentrale Krugerwildtuin en mond uit in die Shisakashanghondo wat 'n sytak van die Olifantsrivier word.
Priscilla Lane
Priscilla Lane (12 Junie 1915 – 4 April 1995) was 'n Amerikaanse aktrise. Sy was bekend vir haar rolle in die rolprente Four Daughters (1938), Blues in the Night (1941), Saboteur (1942), en Arsenic and Old Lace (1944).
Mkhanyeni
Mkhanyeni is 'n nedersetting in die Jozini Plaaslike Munisipaliteit, Umkhanyakude-distrik van KwaZulu-Natal provinsie in Suid-Afrika.
Natriumfluoried
Natriumfluoried (NaF) is 'n chemiese verbinding en medikasie. As 'n medikasie word dit hoofsaaklik gebruik om tandbederf in kinders ouer as 6 maande te verhoed in die gebiede waar die drinkwater laag is in fluoried. Natrium fluoried kan mondelings as 'n vloeistof, pil, of pasta geneem word - die gebruik van 'n pasta wat direk aan die tande aangebring word staan as fluoriedterapie bekend.
Normale dosisse kan soms wit merke op die tande veroorsaak, en oormatige dosisse kan lei tot bruin of geel verkleuring. Dit werk waarskynlik meestal deur direkte kontak in op emalje en plaak, en nie sistemies nie. Natrium fluoried is 'n kleurlose vaste stof. Dit word gewoonlik deur die vermenging van fluorsiliensuur met natriumhidroksied voorberei.
Natrium fluoried het in die 1940's in gebruik gekom om tandbederf te voorkom. Dit is op die WGO se lys van noodsaaklike medisyne - die belangrikste medikasie wat nodig is in 'n basiese gesondheidstelsel. Dit word algemeen gebruik vir die fluoridering van water, en word by tandepasta gevoeg. 'n geskatte 90 persent van die tandepasta in die Verenigde State van Amerika bevat een of ander tipe van fluoried.
Tandbederf
Fluoriedsoute word dikwels by munisipale drinkwater bygevoeg, asook sekere voedselprodukte in sommige lande, met die doel om tandheelkundige gesondheid te handhaaf. Die fluoried maak die tande sterker deur die vorming van fluoorapatiet, 'n natuurlike komponent van tandemalje. Natriumfluoried word wel gebruik om water te fluorideer, en is die standaard waarteen ander fluorideringsmiddels gemeet word, vind hexafluorsiliensuur (H2SiF6) en sy sout natrium hexafluorosilikaat (Na2SiF6) meer algemene gebruik in die VSA. Tandepasta bevat dikwels natriumfluoried om tandbederf te voorkom.
Osteoporose
Fluoried aanvullings is reeds omvattend bestudeer vir die behandeling van postmenopousale osteoporose, maar alhoewel natriumfluoried beendigtheid verhoog, verminder dit nie die risiko van beenbreuke nie.
Muraltia acerosa
Muraltia acerosa is 'n struik wat deel is van die Polygalaceae familie. Die spesie is endemies aan Suid-Afrika en kom in die Wes-Kaap vanaf Swellendam tot by Heidelberg en ook by die Breederiviermond voor. Die spesie het 'n voorkomsgebied van kleiner as 1071 km² en die plant se getalle neem af weens agteruitgang en verlies van habitat.
Natriumfluoried
Radiografie
Fluoor-18-geëtiketteerde natriumfluoried is een van die oudste verklikkers in positron emissie tomografie (PET), en sedert die 1960's is in gebruik. Teenoor konvensionele been scintigrafie wat met gamma kameras of SPECT stelsels uitgevoer is, bied PET meer sensitiwiteit en ruimtelike resolusie. Die fluoor-18 isotoop het egter 'n halfleeftyd van 110 min, wat maak dat dit onmiddellik na produksie gebruik moet word, wat 'n logistieke beperking op sy aanname plaas teenoor die meer gerieflike tegnesium-99m-geëtiketteerde verklikkers. Fluoor-18 word egter beskou as 'n beter middel vir skeletradiografie omdat dit meer volledig en vinniger deur beenweefsel opgeneem word, en vinniger uit die bloed verwyder word, wat 'n hoë verhouding tussen beenweefsel en agtergrond in 'n kort tyd lewer. Die uitwissingsfotone vanaf die verval van 18F het 'n verder 'n veel hoër energie (511-keV) as dié van 99mTc (140-keV).
Chemie
Natriumfluoried het 'n verskeidenheid van spesiale chemiese toepassings in die sintese en ekstraktiewe metallurgie. Dit reageer met elektrofiele chloriede insluitend asielchloriede, swael chloriede, en fosfor chloriede. Soos ander fluoriedverbindings, word natriumfluoried ook vir desililering in organiese sintese gebruik. Natriumfluoried kan gebruik word om fluoorkoolwaterstowwe via die Finkelstein reaksie te produseer; hierdie proses het die voordeel dat dit maklik op kleinskaal gedoen kan word, maar word selde op 'n industriële skaal gebruik, aangesien meer effektiewe tegnieke soos bv. elektrofluorinering en die Fowler proses bestaan.
Aloe canis
Aloe canis is 'n aalwyn wat endemies aan Malawi is. Die spesie is uitgestorwe.
Natriumfluoried
Ander gebruike
Natriumfluoried word as n skoonmaakmiddel, bv. as'n "wasgoed suur", gebruik. Dit word ook as 'n maaggif teen plantvoedende insekte gebruik. Anorganiese fluoriede soos fluorosilikate en natriumfluoried komplekseer magnesiumione as magnesium fluorofosfaat. Hulle inhibeer ensieme soos enolase wat afhanklik is van Mg2+ as 'n prostetiese groep. Fluoriedvergiftiging verhoed dus fosfaatoordrag in die oksidatiewe metabolisme.
Veiligheid
Fluoried, veral waterige oplossings van natrium fluoried, word vinnig en baie volledig geabsorbeer.
Die dodelike dosis vir 'n 70 kg mens word op 5-10 g geskat. Natriumfluoried is giftig deur beide inaseming van stof of aerosols en mondelinge inname. In hoë genoeg dosisse, kan dit die hart en bloedsomloopstelsel beïnvloed. Vir beroeps-blootstelling het die Amerikaanse Beroepsveiligheid en Gesondheidsadministrasie en Nasionale Instituut vir Beroepsveiligheid en Gesondheid 'n blootstellingsperk van 2.5 mg/m3 oor 'n agt-uur-tyd-geweegde gemiddelde gestel.
Chemiese struktuur
Natriumfluoried is 'n ioniese verbinding wat in water oplos om vrye Na+ en F− ione te lewer. Soos natriumchloried, kristalliseer dit in 'n kubieke vorm waar beide Na+ en F− octahedrale koördinasiesetels beset; sy roosterspasiëring, ongeveer 462 pm, is egter ietwat kleiner as dié van natriumchloried.
Voorkoms
Die minerale vorm van NaF, villiaumiet, is redelik skaars. Dit is al in plutoniese nephelien sieniet rotse waargeneem.
Produksie
NaF word voorberei deur die neutralisasie van fluoorsuur of hexafluorsiliensuur (H2SiF6), wat neweprodukte van die reaksie van fluorapatiet (Ca5(PO4)3F), wat van fosfaatgesteentes verkry word, tydens die produksie van superfosfaat kunsmis. Neutraliseringsagente sluit natriumhidroksied en natriumkarbonaat in. Alkohole word soms gebruik om die NaF te laat neerslaan: Vanaf fluorsuurbevattende oplossings, presipiteer natriumfluoried as die bifluoriedsout NaHF2. Verhitting stel HF vry en laat NaF agter. In 'n 1986 verslag, word die jaarlikse wêreldwye verbruik van NaF op 'n paar miljoen ton beraam.
Klein-Koebeepas
Die Klein-Koebeepas is op ‘n afgeleë grondpad in die Bokkeveldberge in die Wes-Kaap.
Hierdie rowwe en steil grondpad is by nagenoeg 31° 31′ suid, 18° 57 oos en op die oostelike grens van die Knersvlakte. Dit verbind enkele plase met Vanrhynsdorp en Nieuwoudtville. Met gewone motors is dit moeilik begaanbaar en dikwels is sekere hekke gesluit.
Aloe capmanambatoensis
{{Spesieboks }} Aloe capmanambatoensis is 'n aalwyn wat endemies aan Madagaskar is.
Crocosmia masoniorum
Crocosmia masoniorum is 'n meerjarige blomplant wat tot die genus Crocosmia behoort en deel is van die Drakensberg-grasland. Die plant is inheems aan die Oos-Kaap en kom op die suidelike Drakensberg, by Engcobo, voor. Hier is daar slegs sewe sub populasies wat bedreig word deur oorbeweiding, indringerplant en bosbou aktiwiteite.
Die plant word tot 80 cm hoog en blom van Desember tot Januarie.
LGBT-regte in Suid-Afrika
Suid-Afrika was die vyfde van sestien lande, asook die eerste Afrikaland en die tweede land buite Europa, wat huweliksregte aan pare van dieselfde geslag verleen het.
Muraltia namaquensis
Muraltia namaquensis is 'n struik wat deel is van die Polygalaceae familie. Die spesie is endemies aan Suid-Afrika en kom in die Noord-Kaap voor.
ISO 3166-2:ZA
ISO 3166-2:ZA is 'n ISO-standaard en bylae tot ISO 3166-2 wat spesifiek op Suid-Afrika betrekking het. Hierdie standaard definieer Suid-Afrika se deelstate. Anders as sommige lande, word alle Suid-Afrikaanse deelstaat "provinsies" genoem.
Ernst van Jaarsveld
Dr. Ernst Jacobus van Jaarsveld (19 Februarie 1953 - ) is 'n Suid-Afrikaanse plantkundige. Na skool het hy sy Nasionale Diploma in Plantkunde aan die Pretoria Technikon behaal. Hy het sy MSc-graad aan die Universiteit van Natal in 1990 voltooi en sy PhD onder die leiding van prof. Braam van Wyk aan die Universiteit van Pretoria. Van Jaarsveld is 'n deskundige op die gebied van vetplante en ander plante wat aangepas het in droogtetoestande.
Sterling K. Brown
Sterling K. Brown (gebore 5 April 1976) is 'n Amerikaanse akteur en vervaardiger. Hy is bekend vir sy rolle in die televisiereekse Army Wives (2007), This Is Us (2016), en American Crime Story (2016).
Ernst van Jaarsveld
Daar is drie spesies na hom vernoem: Anginon jaarsveldii B.L. Burtt, Plectranthus ernstii Codd en Eriosperum ernstii P.L. Perry.
Die standaard skrywerafkorting van Jaarsv. word gebruik om Ernst van Jaarsveld as die skrywer aan te dui wanneer 'n botaniese naam genoem word.
Karl Hermann Martell
Karl Hermann Martell (17 November 1906 – 28 Desember 1966) was 'n Duitse akteur. Hy was bekend vir sy rolle in die rolprente La Habanera (1937), Der Spieler (1938), D III 38 (1939), en Alarm (1941).
Barbara Lang (rolprentaktrise)
Barbara Lang (2 Maart 1928 – 22 Julie 1982) was 'n Amerikaanse aktrise. Sy was bekend vir haar rolle in die rolprente House of Numbers (1957) en Party Girl (1958), en in die televisiereekse 77 Sunset Strip (1958) en Lawman (1958).
Breytenbach
Breytenbach is 'n Suid-Afrikaanse van. Bekende mense met hiedie van is:
Aloe carolineae
Aloe carolineae is 'n aalwyn wat endemies aan Kenia is. Die spesienaam "carolineae" vereer Caroline Wheeler (1960–2000) van Kenia.
Crocosmia mathewsiana
Crocosmia mathewsiana is 'n meerjarige blomplant wat tot die genus Crocosmia behoort. Die plant is inheems aan Mpumalanga en kom op die Drakensberg-eskarp voor, van Mariepskop tot by Mac-Mac. Die spesie het 'n voorkomsgebied van 194 km2 en word bedreig deur indringerplante.
Koebeepas
Die Koebeepas is op ‘n afgeleë roete in die Bokkeveldberge. Dit verbind enkele plase in die omgewing.
Hierdie pas is by, oos van Vredendal en Vanrhynsdorp en suidsuidwes van Nieuwoudtville. Dit is op die grens tussen die Wes- en die Noord-Kaap en die Oorlogskloof-natuurreservaat.
Die rowwe grondpad bereik ‘n hoogte van 600 m bo seespieël en ‘n helling van 1:5.
June Lang
June Lang (5 Mei 1917 – 16 Mei 2005) was 'n Amerikaanse aktrise. Sy was bekend vir haar rolle in die rolprente Chandu the Magician (1932), Meet the Girls (1938), For Love or Money (1939), en Redhead (1941).
Mkhonjeni
Mkhonjeni is 'n nedersetting in die Jozini Plaaslike Munisipaliteit, Umkhanyakude-distrik van KwaZulu-Natal provinsie in Suid-Afrika.
Aloe castilloniae
Aloe castilloniae is 'n aalwyn wat endemies is aan Madagaskar. Die spesienaam castilloniae vereer Bernadette Castillon, wat op Réunion verskeie Madagaskarse sukkulente kultiveer het.
Aloe cataractarum
Aloe cataractarum is 'n aalwyn wat endemies aan Tanzanië is.
Muraltia langebergensis
Muraltia langebergensis is 'n struik wat deel is van die Polygalaceae familie. Die spesie is endemies aan Suid-Afrika en kom in die Wes-Kaap in die Langeberg op hoogtes van 1500 m voor. Die plant het 'n voorkomsgebied van slegs 30 km² en is deel van die fynbos. Die plant word as seldsaam beskou.
Aloe carnea
Aloe carnea is 'n aalwyn wat inheems aan Mosambiek en Zimbabwe is.
Mišel Matičević
Mišel Matičević (gebore 1970) is 'n Duitse akteur. Hy is bekend vir sy rolle in die rolprent Lost Killers (2000) en in die televisiereeks In the Face of Crime (2010).
W. Earl Brown
W. Earl Brown (gebore 7 September 1963) is 'n Amerikaanse akteur en skrywer. Hy is bekend vir sy rolle in die rolprente There's Something About Mary (1998) en Black Mass (2015), en in die televisiereekse Deadwood (2004) en Preacher (2016).
Phoriospongia poni
Phoriospongia poni is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Die spons behoort tot die genus Phoriospongia en tot die familie Chondropsidae. Die wetenskaplike naam van die spesie is die eerste keer geldig gepubliseer in 1950 deur De Laubenfels.
Aloe charlotteae
Aloe charlotteae is 'n aalwyn wat endemies aan Madagaskar is.
Phoriospongia papillosa
Phoriospongia papillosa is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Die spons behoort tot die genus Phoriospongia en tot die familie Chondropsidae. Die wetenskaplike naam van die spesie is die eerste keer geldig gepubliseer in 1815 deur Lamarck.
Ferdinand Martini
Ferdinand Martini (1 September 1870 – 23 Desember 1930) was 'n Duitse akteur. Hy was bekend vir sy rolle in die rolprente Nathan der Weise (1922), Maciste und die chinesische Truhe (1923), Helen of Troy (1924), en The Pleasure Garden (1925).
Bankhara
Bankhara is 'n township wat 6 kilometer noord van Kuruman geleë is in die Noord-Kaap, Suid-Afrika.
Lillian Langdon
Lillian Langdon (25 November 1860 – 8 Februarie 1943) was 'n Amerikaanse aktrise. Sy was bekend vir haar rolle in die rolprente Intolerance: Love's Struggle Throughout the Ages (1916), The Americano (1916), The Millionaire Pirate (1919), en Daddy-Long-Legs (1919).
Satanskoraal
Satanskoraal is 'n 1959 Suid-Afrikaanse aksiefilm geregisseer deur Elmo de Witt en vervaardig deur Jamie Uys vir Jamie Uys Filmproduksies. Dit is die eerste Suid-Afrikaanse rolprent wat onderwater verfilm is.
Die film se intrige draai om 'n ryk pierewaaier en 'n kenner van koraal wat wetenskaplikes help om stukkies koraal te ontdek wat aan die Mosambiekse kus vermis word. Die rolprent vertolk Ponie de Wet in die hoofrol saam met Tessa Laubscher, Gabriel Bayman en Lindea Bosman in ondersteunende rolle.
Prempeh II
Prempeh II (Otumfuo Nana sir Osei Tutu Agyeman Prempeh II, KBE, omstreeks 1892 - 27 Mei 1970), was die 14de Asantehene, of koning, van die Asjanti. Hy het van 22 Junie 1931 tot 27 Mei 1970 regeer.
Biografie
In 1949 het Prempeh II ’n groot aandeel gehad in die stigting van Prempehkollege, ’n vooraanstaande seunskool in Kumasi. Hy het ook ’n groot stuk grond beskikbaar gestel vir die bou van die Kwame Nkrumah-universiteit van Wetenskap en Tegnologie, wat in 1969 ’n eredoktorsgraad aan hom toegeken het. Nadat Asjanti deel van Ghana geword het, is hy in die Ghanese staatsraad aangestel.
Aloe cipolinicola
Aloe cipolinicola is 'n aalwyn wat endemies aan sentraal Madagaskar is.
Wes Brown (akteur)
Wes Brown (gebore 26 Januarie 1982) is 'n Amerikaanse akteur, vervaardiger, en regisseur. Hy is bekend vir sy rolle in die televisiereekse True Blood (2008), Once Upon a Time (2011), Scandal (2012), en Deception (2013).
Aloe citrea
Aloe citrea is 'n aalwyn wat endemies aan suid-oos Madagaskar is.
John Merivale
John Merivale (1 Desember 1917 – 6 Februarie 1990) was 'n Engelse akteur. Hy was bekend vir sy rolle in die rolprente A Night to Remember (1958), Caltiki, the Immortal Monster (1959), The List of Adrian Messenger (1963), en Arabesque (1966).
Schrötervallei
Die Schrötervallei, dikwels bekend onder die Latynse naam Vallis Schröteri, is 'n kronkelende vallei of groef op die oppervlak van die nabye kant van die Maan. Dit is geleë by 'n styging van die kontinentale area, wat die Aristarchus-plato genoem word. Dit word omring deur Oceanus Procellarum in die suide en weste en Mare Imbrium in die noordweste. Aan die suidelike rand van hierdie styging is die kraters Aristarchus en Herodotus.
Dit is die grootste kronkelende groef op die Maan. Dit begin by 'n krater van ses km in deursnee, wat 25 km noord van die Herodotuskrater geleë is. Die begin van die groef word deur sommige waarnemers die "Kobra se kop" genoem, vanweë die ooreenkoms met 'n slang.
Vanaf die krater volg die groef 'n kronkelende paadjie, eers na die noorde, en dan in 'n noordwestelike koers, voordat dit uiteindelik terugbuig na die suide, totdat dit 'n kilometerhoë afgrond aan die rand van Oceanus Procellarum bereik. Die groef het 'n maksimum breedte van ongeveer 10 km, en vernou geleidelik tot minder as 'n kilometer naby sy terminus.
Daar word geglo dat die oorsprong van die groef vulkanies is. Die vloer is vernuwe en is baie gelyk. Daar is 'n dun groef op die vloeroppervlakte, wat met 'n goeie teleskoop van die aarde gesien kan word.
Vallis Schröteri was die onderwerp van talle waarnemings van verbygaande maanverskynsels.
Die selenografiese koördinate van die vallei is 26,2°N 50,8°W, en dit het 'n lengte van sowat 168 km. Dit is vernoem na Johannes H. Schröter, 'n Duitse sterrekundige.
Dit was 'n potensiële landingsplek vir die gekanselleerde Apollo 18-sending.
In April 2020 het Intuitive Machines aangekondig dat Vallis Schröteri die teikenplek van sy eerste maanlandingspoging in Oktober 2021 sou wees. . ..
Crocosmia paniculata
Crocosmia paniculata is 'n bladwisselende, meerjarige blomplant wat tot die genus Crocosmia behoort. Die plant is inheems aan Eswatini, KwaZulu-Natal, Lesotho, Mpumalanga, Oos-Kaap en die Vrystaat. Die spesie word tot 1.5 m hoog en blom in die somer. Die blomme is diep-oranje tot rooi van kleur.
Philip Merivale
Philip Merivale (2 November 1886 – 12 Maart 1946) was 'n Engelse akteur en skrywer. Hy was bekend vir sy rolle in die rolprente All In (1936), Mr. & Mrs. Smith (1941), This Land Is Mine (1943), en The Stranger (1946).
Chris Browning
Chris Browning is 'n Amerikaanse akteur, skrywer, en vervaardiger. Hy is bekend vir sy rolle in die rolprente Bright (2017) en Last Rampage: The Escape of Gary Tison (2017), en in die televisiereekse Ray Donovan (2013) en Westworld (2016).
Muraltia concava
Muraltia concava is 'n struik wat deel is van die Polygalaceae familie. Die spesie is endemies aan Suid-Afrika en kom in die Wes-Kaap in die Hottentots Hollandberge, Kleinrivierberge en Riviersonderendberge voor. Die spesie het 'n voorkomsgebied van kleiner as 967 km² en die plant is deel van die fynbos. Die plant kan moontlik bedreig word deur indringerplante soos dennebome en ook te hoë frekwensie van veldbrande.
Gasteria koenii
Die Osberg-beestong (Gasteria koenii) is 'n vetplant wat tot die genus Gasteria behoort. Die spesie is endemies aan die Wes-Kaap en kom aan die voorheuwels van die Groot-Swartberg by die Calitzdorp voor. Die plant word as seldsaam beskou.
Maximilian Mauff
Maximilian Mauff (gebore 3 Julie 1987) is 'n Duitse akteur. Hy is bekend vir sy rolle in die rolprente Victoria (2015), Bridge of Spies (2015), en The Invisibles (2017), en in die televisiereeks Sense8 (2015).
Collins Chabane Plaaslike Munisipaliteit
Die Collins Chabane Plaaslike Munisipaliteit is een van die plaaslike munisipaliteite in die Vhembe-distriksmunisipaliteit in Limpopo, Suid-Afrika. Dit is in 2016 gevorm deur die samesmelting van dele van die Mutale en Makhado Plaaslike Munisipaliteite. <!--
Nedersettings
Enkele van die groter nedersettings in die munisipaliteit (volgens die Nasionale Sensus van 2011): -->
Aloe clarkei
Aloe clarkei is 'n aalwyn wat endemies aan Ethiopië is.
Lost in Translation
Die film ondersoek temas van vervreemding en ontkoppeling teen 'n agtergrond van kulturele verplasing in Japan. Verdere ontleding deur kritici en geleerdes het gefokus op die film se uittarting van hoofstroom narratiewe konvensies en sy atipiese uitbeelding van romanse.
Kenmerke
Lost in Translation het $4 miljoen gekos om te maak en wêreldwyd byna $120 miljoen verdien. Die film het ook verskeie pryse gewen. Die film is genomineer vir vier Oscars, vir beste draaiboek, beste akteur (Bill Murray), beste regisseur en beste rolprent. Sofia Coppola het uiteindelik 'n Oscar vir die beste draaiboek gewen. Baie kritici was beïndruk deur die film se minimalisme: 'n eenvoudige lineêre storie, minimale dialoog en minimale storievertelling. Die dromerige ontwerp, oorspronklike musiek en goeie kamerawerk was ook 'n groot pluspunt. Die opnames vir die film het minder as 'n maand geduur.
Ten spyte van die baie positiewe erkenning, was daar kontroversie rondom die film. Coppola beeld die Japannese verbruikersgemeenskap op 'n taamlik onsubtiele manier uit. Byna geen Japannese in die film praat Engels nie en dit lyk of hulle niks anders doen as om rekenaarspeletjies te speel, ontspanningskroeë te besoek, karaoke te sing en te stry nie.
Storie
Bob Harris (Bill Murray) en Charlotte (Scarlett Johansson) is twee Amerikaners wat vir 'n ruk in Tokio woon. Bob is 'n terugkerende filmster wat in die stad is om in 'n advertensie te speel. Hy is getroud en het kinders, maar moet hulle vir 'n paar dae los om die advertensie te maak. Die jong Charlotte sukkel agter haar man aan, 'n werkverslaafde fotograaf (Giovanni Ribisi). Wanneer albei van hulle nie kan slaap nie, loop Bob en Charlotte mekaar een aand in die hotelkroeg raak. 'n Verrassende vriendskap groei uit hierdie toevallige ontmoeting.
Lost in Translation is 'n film oor die eensaamheid van twee karakters wat deur 'n ontsaglike, chaotiese stad dwaal, wie se taal hulle nie kan praat nie en die kultuur nie verstaan nie. Dit is net omdat hulle wel mekaar se taal praat dat hulle vriende word, hoewel hulle heeltemal verskillend van karakter is. Hulle het mekaar nodig om struktuur in hul lewens te kry. Charlotte en Bob delf in Tokio se naglewe. Hulle het 'n paar skreeusnaakse ontmoetings en kry uiteindelik 'n nuwe geloof in die moontlikhede van hul albei se lewens. Alhoewel die film aanhou om die spanning op te bou, kom dit nooit tot 'n verhouding tussen die twee nie.
Aloe collenetteae
Aloe collenetteae is 'n aalwyn wat endemies aan Oman is.
Alpha Circini
Alpha Circini (afgekort as α Cir) is ’n veranderlike ster in die dowwe suidelike sirkumpolêre sterrebeeld Passer (Circinus). Met ’n skynbare magnitude van 3,19 is dit die helderste ster in die sterrebeeld en kan dit geredelik met die blote oog gesien word. Dit is sowat 54 ligjare van die Son af.
Eienskappe
Die ster behoort tot ’n klas sterre wat kortperiode-Ap-veranderlikes genoem word. Sy helderheid wissel in veelvoudige, nieradiale pulssiklusse en ’n dominante siklus van 6,8 minute. Sy spektrum toon besonderse eienskappe wat veroorsaak word deur die chemiese stratifikasie van sy buitenste atmosfeer. Dit het ’n matige gebrek aan koolstof, stikstof en suurstof, terwyl dit ’n oorvloed chroom het. Die sterreklassifikasie A7 Vp SrCrEu dui aan dit is ’n hoofreeksster met verhoogde vlakke van stronsium, chroom en europium in sy atmosfeer (in vergelyking met ’n tipiese ster soos die Son).
Na aanleiding van sy ligging en beweging deur die ruimte is Alpha Circini ’n kandidaatlid van die Beta Pictoris-groep sterre wat ’n gemeenskaplike oorsprong het en sowat 12 miljoen jaar oud is.
Sue Ane Langdon
Sue Ane Langdon (gebore 8 Maart 1936) is 'n Amerikaanse aktrise. Sy is bekend vir haar rolle in die rolprente The Cheyenne Social Club (1970), Zapped! (1982), en UHF (1989), en in die televisiereeks Arnie (1970).
Aloe collina
Aloe collina is 'n aalwyn wat endemies aan Zimbabwe is.
Boomtamatie
'n Boomtamatie ( persimmon) is die eetbare vrug van 'n aantal spesies van bome in die genus Diospyros. Die mees wydverboude van hierdie is die Asiatiese of Japannese persimmon, Diospyros kaki. Diospyros val in die familie Ebenaceae, en 'n aantal nie-persimmonspesies van die genus word verbou vir ebbehout.
Die woord persimmon is afgelei van pasiminan, of pessamin, wat beteken "droë vrugte".
Produksie
In 2013 was die wêreldproduksie van boomtamaties 4,6 miljoen ton, waavan China 43% bygedra het. Ander groot produsente is Suid-Korea, Japan, Brasilië en Azerbeidjan.
Kulinêre gebruik
Boomtamaties word vars geëet, gedroog, of gaargekook. Indien hulle vars geëet word, word hulle  gewoonlik heel soos 'n appel in happie-grootte stukkies geëet, en kan ook geskil word. Een manier om ryp boomtamaties te eet, is om die boonste blaar met 'n groentemes te verwyder en die vleis met 'n lepel uit te skep. Ryper boomtamaties kan ook geëet word deur die boonste blaar te verwyder, die vrug in die helfte te breek en dan die binnekant te eet.
Die vlees wissel van stewig tot pap, indien "stewig", kan dit wees omrede dit nog nie ryp is nie. Amerikaanse boomtamaties (Diospyros virginiana) en Diospyros digyna is heeltemal oneetbaar totdat hulle ten volle ryp is.
In China, Korea, Japan en Viëtnam word boomtamaties na die oes verwerk met behulp van tradisionele handdroogtegnieke in die buitelug vir twee tot drie weke. Die vrugte word dan verder gedroog deur blootstelling aan hitte oor 'n paar dae voordat dit mark toe gestuur word en as gedroogde vrugte verkoop word.